cyanic-selkie/wikianc huggingface dataset:
Tomozin
Sintaksin-vezujući protein 5 jest protein koji je kod ljudi kodiran genom STXBP5 sa hromosoma 6. Također je poznat kao tomozin, po japanskom 友 = "prijatelj", zbog svoje uloge vezujućeg proteina.
Aminokiselinska sekvenca
Dužina polipeptidnog lanca je 1.151 aminokiselina, a molekulska težina 127.573 Da.
Struktura
Prvobitno su identificirane dva funkcionalna domena, uključujući jedan koji se veže za sintaksin, ali je nedavna kristalizacija homologa kvasca Sro7 otkrila da tomozin vjerovatno ima tri funkcionalna domena: jedan WD40 domen i jedan domen koji se veže za sintaksin, kao što je prethodno prepoznato, ali i drugi WD40 domen. Studija je također sugerirala da tomozinski 'sintaksin vezujući domen' nije razlog zašto tomozin inhibira oslobađanje neurotransmitera, kao što je prvobitno predloženo. Struktura zasnovana na Sro7 data je na SWISS-MODEL-u, koji uključuje WD40 domene, ali ne i većinu domena upredene zavojnice koji veže sintaksin vidljiv u infokutiji.
Funkcija
Sintaksin 1 je komponenta 7S i 20S SNARE kompleksa koji su uključeni u preradu i fuziju sinapsnih vezikula sa presinapsnom plazmamembranom. Ovaj gen kodira protein koji se vezuje za sintaksin 1. Kod pacova, sličan protein disocira sintaksin 1 od kompleksa Munc18/n-Sec1/rbSec1, da bi se formirao 10S kompleks, intermedijer koji se može konvertovati u 7S SNARE kompleks. Stoga se smatra da je ovaj protein uključen u oslobađanje neurotransmitera, stimulirajući formiranje SNARE kompleksa. Identificirane su alternativno prerađene varijante transkripta, ali njihova biološka valjanost nije utvrđena.
Poziciono kloniranje sugerira da tomozin može inhibirati lučenje neurotransmitera u neuronima Caenorhabditis elegans. Ova hipoteza je testirana i potvrđena, pokazujući da tomozin specifično inhibira primanje sinapsnih [[vezikula][] – biohemijski korak koji neposredno prethodi fuziji vezikula i oslobađanju neurotransmitera.
Interakcije
Pokazalo se da STXBP5 ima interakcije sa STX4 i STX1A.
Miroslav Lajčák
Miroslav Lajčák  (rođen 20. marta 1963) jest slovački političar.
Lajčák je diplomirao pravo na Comeniusovom univerzitetu u Bratislavi. Proučavao je vanjsku politiku na Moskovskom državnom institutu vanjske politike. Također je diplomirao u Evropskom centru George Marshall za sigurnosnu politiku u Njemačkoj.
Zaposlio se u Ministarstvu vanjskih poslova Čehoslovačke 1988. godine. Od 1991. do 1993. godine je radio u slovačkoj ambasadi u Moskvi. Od 1993. do 1994. godine je bio šef kabineta slovačkog Ministarstva vanjskih poslova, a kasnije i premijera. Od 1994. do 1998. godine je bio slovački ambasador u Japanu. Od 2001. do 2005. godine je bio slovački ambasador u Saveznoj republici Jugoslaviji (kasnije Srbiji i Crnoj Gori), Albaniji i Makedoniji.
Od 30. juna 2007. godine preuzima dužnost Visokog predstavnika za Bosnu i Hercegovinu. Na tom mjestu je naslijedio Christiana Schwarz-Schillinga, te obećao da će u potpunosti koristiti svoje bonske ovlasti.
Miroslav Lajčák je 23. januara 2009. prihvatio ponudu slovačkog premijera Roberta Fica da preuzme dužnost ministra vanjskih poslova Slovačke.
NGC 5037
NGC 5037 (također poznat kao IRAS 13123-1619, MCG -3-34-29 i PGC 46078) je spiralna galaksija koja je udaljena oko 87 miliona sg od Zemlje i nalazi se u sazviježđu Djevica. Najveći prečnik je 2,00 (50 hiljada sg) a najmanji 0,6 uglovnih minuta (15 hiljada sg). Prvo otkriće je napravio John Frederick William Herschel 31. decembra 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Leš u biblioteci
Leš u biblioteci (izdat 1942.) je roman Agathe Christie sa Miss Marple u glavnoj ulozi.
Konjunktivitis
mini|desno|Oko sa virusim konjuktivitisom Konjunktivitis (Conjunctivitis) je pojam kojim se označava upala spojnice, (vežnjače, ili konjunktive) oka.
Iritacija je reakcija vežnjače na neke spoljne štetne faktore. Uklanjanjem iritativnog sredstva prestaje i reakcija sluznice. Dugotrajna iritacija međutim može dovesti do trajne reakcije sluznice, pa onda govorimo o hronicnoj upali. Iritaciju izazivaju različiti fizički i hemijski agensi, kao što su prašina, vjetar, hladnoća, oštri mirisi, prejako i neprikladno svjetlo, različita isparavanja, trljanje očiju rukama, itd.. Iritirano oko se crveni, suzi ili svrbi. Iritacija konjunktive se ne liječi, nego se moraju izbjeći ili umanjiti iritativni faktori. Kao akutna pomoć mogu poslužiti kapi koje sadrže sredstva za sužavanje krvnih žila, pa crveno oko od tih kapi pobijeli i subjektivne se smetnje smanje, ali samo privremeno. Duža upotreba ovih kapi (Benil, Proculin, Visine itd. ) je štetna.
Upala konjunktive je izazvana uzročnicima biološkog porijekla, dakle bakterijama, virusima ili gljivicama, istina ovim zadnjim veoma rijetko. Iritacija oka može predstavljati put ka infekciji. Znaci upale su crvenilo spojnice, suzenje, smetnje pri gledanju u svjetlo, zatvaranje očiju, te pojačana sekrecija, sluzava (mukozna) ili čak gnojna ili sukrvičava. Veliki broj konjunktivitisa nastaje kao izraz alergicne reakcije napr. na polen, i ovi se konjunktivitisi javljaju ili pogorsavaju u odredjeno doba godine, najcesce u proljece (conjunctivitis vernalis).
Neki oblici konjunktivitisa su specifični, imaju posebne simptome i uzročnika, a najveći broj je nespecifičan, to jest teško prepoznatljivog uzročnika i sa sličnim simptoma za veoma veliku grupu različitih uzročnika. Tako je gonoroični konjunktivitis kod novorođenčadi jasan po tome što se pojavljuje nekoliko dana poslije poroda, a karakterizira ga gnojna masivna sekrecija. Uzrok je gonoreja (triper) majke, od koje se dijete zarazi pri prolazu kroz vaginu. Danas je ovaj oblik rijedak, a prije se prevenirao ukapavanjem svakom djetetu odmah po rođenju kapi srebrenog nitrata u oči.
Mi ovdje nećemo ulaziti u pojedine kliničke oblike. Rećićemo da su danas najčešći uzročnici virusi, da su te upale prelazne i da mogu izazvati komplikacije na rožnjači u vidu tačkastih epitelijalnih keratitisa. Poseban oblik konjunktivitisa je trahom, kojega izaziva Chlamydia trachomatis. Hlamidije su po građi između virusa i bakterija. To je opasna bolest jer upala se proširi na rožnjaču i izazove mutnine u njoj, pa se od trahoma može oslijepiti. Ranije je u Evropi bilo trahoma, ali je on eradiciran, i danas ga ima u Africi i Aziji.
Hronični konjnktivitisi, koji dugo traju, obično traže pregled kod specijaliste. Uzroci mogu biti veoma različiti, od raznih iritacija, nekorigovanih očnih grešaka, trljanja očiju, avitaminoza, opštih bolesti, itd. Ponekad je potrebnan mikrobiološki pregled brisa iz oka.
Konjunktivitis je često udružen sa upalama rubova kapaka (blepharitis), ili sa upalama rožnjače (keratitis).
Robert Chase
Dr. Robert Chase fiktivni je lik iz FOX-ove medicinske serije Dr. House, a glumi ga Jesse Spencer. Chase je izvorno bio član Houseovog dijagnostičkog tima, no na kraju 3. sezone House mu daje otkaz. Chase je od svih članova Houseovog izvornog tima najduže na toj poziciji, te saznajemo da je taj posao dobio godinu dana prije pilot-epizode. Chase je od prve epizode zaljubljen u svoju kolegicu Allison Cameron. Vezu s njom započinje u epizodi Human Error, a vjenčaju se u finalu 5. sezone - Both Sides Now.
Karakterizacija
Chase je tokom prve 3 sezone serije prikazivan kao gorljiv Houseov kolega koji često podržava njegova mišljenja i izvršava njegove naredbe bez ikakvog pogovora. Odgojen je kao katolik, a u epizodi Damned If You Do (1x05) saznajemo kako je pohađao teološku školu prije no što je postao liječnik. Iako pravi razlog njegovog odlaska s teologije nije poznat, natuknuto je kako je, dok je bio tamo, pao na svom ispitu "vjere". Od svih članova tima, Chase najviše vjeruje Houseu i spreman je izvršiti neke njegove moralno upitne planove kad ostali članovi tima nisu htjeli, pokazujući time praktičnu primjenu etike i fleksibilan moral. Ovo je često bio uzrok nekoliko sukoba između Chasea i Foremana, koji je bio najbrži kada se trebalo suprostaviti Houseu i dokazati mu da je u krivu.
No, kako serija napreduje, Chaseova stvarna lojalnost i poštovanje prema Houseu sve više dolaze do izražaja. Pošto je Chase najduže u Houseovom timu, njemu je očito stalo do njega, a valjan dokaz toga je prijateljski zagrljaj iz epizode Half-Wit (3x15). Kasnije, kada Michael Tritter pokušava saznati inkriminirajuće podatke o Houseu preko Chasea, ovaj odbija sarađivati, no Tritter odglumi kako je Chase zapravo sarađivao kako bi stvorio interni konflikt u Odjelu. Tritterova manipulacija je uspjela, što je uvelike naštetilo Chaseovom odnosu s Cameron, Foremanom i posebno Houseom. No, nakon što ga je House, dok je bio na detoksikaciji, udario šakom u lice jer je postavio dobru dijagnozu, Chase je promijenio svoj odnos, postavši buntovniji i počevši se opirati Houseovim odlukama, što je u finalu 3. sezone rezultiralo time da mu House daje otkaz. No, unatoč svim problemima, Chase je i dalje odan Houseu, što se vidi u epizodi The Social Contract (5x17) kada Chase obavi vrlo riskantnu operaciju na pacijentu samo zato što ga je House, koji saosjeća s pacijentom, zamolio da to učini.
Tokom serije se pokazalo kako je Chase izrazito tajnovita osoba. Rijetko kad svojim kolegama otkriva svoje osobne podatke, a svi podaci iz njegove prošlosti poznati su nam iz njegovih interakcija s pacijentima. No, unatoč tome House je uspio saznati nekoliko osobnih podataka o njemu.
Također, ima vrlo oštar stav prema ovisnicima, te je tokom 1. sezone često znao kriviti ovisnost o alkoholu ili drogama za simptome koje pacijent ima. Ovakav stav najvjerojatnije je došao od iskustva s majkom koja se, nakon odlaska Chaseovog oca, potpuno prepustila alkoholu, od čega je i na kraju umrla.
Tokom rada u Houseovom timu Chase je naučio mnogo o dijagnostici, a najbolji dokaz toga je epizoda The Right Stuff kada, iako više ne radi za Housea, tačno pretpostavi da pacijentica boluje od Von Hippel-Lindauove bolesti. Dok je još radio kod Housea, imao je nekoliko iznimno uspješnih slučajeva. Bio je prvi koji je dijagnosticirao pacijenta u epizodi Finding Judas (3x09), a u epizodi Airborne (3x18) uspijeva dijagnosticirati pacijenta sedmice. Iako Foreman smatra kako nije posebno pametan, Chase je tokom prve tri sezone postavio više tačnih dijagnoza nego on ili Cameron.
Posuška kultura
Posuška kultura nastala je u toku složenog procesa sažimanja kasnoeneolitskog substrata sa novim talasima naseljenika koji na zapadni Balkan dolaze krajem kasnog eneolita i početkom bronzanog doba. Ime je dobila po užem području oko Posušja, Bosna i Hercegovina, gdje su otkrivena prva nalazišta i gdje je zabilježena značajna koncentracija njenih aglomeracija (više od dvadeset gradina i otvorenih naselja.)
Robert Chase
Karakterizacija
Nakon što je Chase dobio otkaz, nije pokazivao značajan interes za Houseov odjel (za razliku od interesa prema Houseu, koji je još uvijek ostao). House je nakratko razmišljao o tome da ponovo zaposli Chasea, no on je tu mogućnost odbio i prije no što ju je House predložio. No, kao što je već spomenuto, Chase i dalje ima iznimno poštovanje prema Houseu i često pomaže njemu ili članovima tima pri nekim slučajevima. U epizodi 97 Seconds (4x03) aplikantica za Houseov tim, Amber Volakis, izmanipulira Chasea da za nju obavi neke testove kako bi pobila Houseovu izvornu dijagnozu. U epizodi Don't Ever Change (4x12) također pomaže, a nekoliko je puta bio od iznimne pomoći i u 5. sezoni. Tokom 4. sezone Chase je bar jednom po epizodi pokrenuo klađenje na to kojeg će kandidata House sljedećeg otpustiti. Na kraju je sve opklade dobio sam, a Houseu je obećao 50% ukupnog dobitka ako mu namjesti pobjedu.
Posuška kultura
Dijeli se na:
Robert Chase
Biografija
U epizodi Cursed (1x13) House zaključi da Chaseov otac ima "češki naglasak s mješavinom australskog", što Rowan Chase i potvrdi (Jesse Spencer je inače Australac). Chase je, također, imao težak odnos sa svojim pokojnim ocem Rowanom, koji je i sam bio iznimno uspješan liječnik. Chase je nekoliko puta razgovarao s Houseom o pitanju poboljšavanja odnosa s ocem, no svaki put bi otkrio da njegovog oca jednostavno nije bilo briga. U istoj toj epizodi House opisuje Chasea kao "26-godišnjaka", no moguće je da je to bilo pretjerivanje, uzevši u obzir dob u kojoj se u SAD-u postaje specijalizant. U istoj toj epizodi, tokom razgovora s ocem, Chase otkriva kako ga je otac napustio s 15 godina, na što House kasnije kaže kako je "prošlo 15 od odlaska oca, a 10 od smrti majke", što bi značilo da Chase ima oko 30 godina, a ne 26. U epizodi Autopsy (2x01) sam Chase potvrđuje da ima 30 godina, no i to je možda bilo pretjerivanje ako se uzme u obzir činjenica da ga je devetogodišnja djevojčica koja boluje od raka zamolila da je poljubi.
Posuška kultura
Rasprostranjenost
Osim kod Posušja, nalazišta ove kulture otkrivena su u Duvanjskom polju (Gradina Privala i drugi lokaliteti) i Ljubuškom (Ravlića pećina). Novija istraživanja otkrila su značajan broj ove kulture i na prostoru između Neretve i Trebišnjice: Guvnine (Lokve, Čapljina), Džakulina glavica (Rivine, Stolac), Alađinsko brdo (Crnići, Stolac), Hateljska i Sunička pećina (Berkovići), Meteriz i Kamenica (Orašje, Trebinje), Gradina Bihovo (Trebinje). Dio nalaza sa ranijih istraživanja, nakon nove obrade, bilo je moguće priključiti nalazima Posuške kulture.
Robert Chase
Biografija
Kasnije se otkrilo kako je Rowan svoju porodicu napustio kad je Chase bio tinejdžer, te da mladom Robertu nije preostalo ništa nego da se brine o svojoj majci alkoholičarki, koja je umrla nakon nekih 5 godina od tog događaja, što bi bilo otprilike 10 godina prije epizode Damned If You Do. Kasnije saznajemo kako mu je majka umrla od posljedica alkoholizma, te da je pala u psihozu prije no što je dobio priliku oprostiti se od nje. U epizodi Cursed Rowan dolazi u Princeton-Plainsboro kako bi vidio sina, rekavši kako je tu došao jer ima konferenciju na kojoj mora biti. No, njegovo ponašanje dopusti Houseu da zaključi kako laže, te se tada saznaje kako Rowan zapravo boluje od raka pluća. Pravi razlog njegovog dolaska bio je posjet dr. Wilsonu, šefu Odjela za onkologiju. Iako je ispočetka bio iznimno frustriran prisutnošću svog oca, Robert se kasnije pomirio s tom činjenicom i ponudio oca pićem na samom kraju epizode. Njegov otac ipak odbije tvrdeći kako nema vremena jer će zakasniti na let i odlazi iz New Jerseya, a da sinu nije rekao istinu. U epizodi The Mistake (2x08) saznajemo kako je Chaseov otac preminuo 2 mjeseca nakon epizode Cursed. Kasnije, u epizodi Forever (2x22), House zaključuje kako ga je otac izbacio iz oporuke, ne ostavivši mu nimalo novca. Chase to potvrđuje u epizodi Finding Judas.
Posuška kultura
Naselja
Najčešći oblik naselja su gradine. Pored jednostavnih gradina sa jednim prstenastim suhozidom, pojavljuju se gradine sa bastionom i bočnim zidovima, gradine sa dva ili tri koncentrična suhozida, ili sa drugim složenijim elementima utvrđenja. Pronađene su i gradine koje su služile i kao svetište. Drugi važan tip su otvorena (vangradinska) naselja, obično manjih dimenzija i smještena na manjim visinama. Pećine su takođe služile za boravak, obično kao sezonsko sklonište za čobane.
Robert Chase
Biografija
U epizodi Damned If You Do Chase pacijentu otkriva kako je jedno vrijeme studirao teologiju, citirajući mu prvu Petrovu poslanicu. Ovaj aspekt njegovog života ponovo je spomenut u epizodi Forever kada se pomolio za bebu koja je preminula pod njegovom njegom. U epizodi Love Hurts (1x20)'' saznajemo kako je bio u vezi s bankaricom za koju se ispostavilo da voli paljenje tokom seksa.
Posuška kultura
Keramika
Keramika se dijeli na grubu (pitoci, lonci, amfore, grublje zdjele) i finiju (manji lonci, pehari, zdjele i šolje). Važna karakteristika ove kulture su drške, posebno one sa produžecima na obodu, iznad drške. sjekirastim, u obliku prizme ili pločice, rožastim i sl.. Koljenaste drške se takođe pojavljuju. Ukrašavanje nije posebno razvijeno, ali su tehnike i motivi dosta raznovrsni: udubljeni, urezani i žigosani ukrasi, plastični ukrasi (bradavice, polumjesečasti naljepci) otisci namotane uzice, i uske tkanice, dosta rijetko i kanelirani ukrasi. Rađena je bez primjese mrvljenog kamena ili pijeska i neotporna je.
Robert Chase
Biografija
Chaseova zaljubljenost u Cameronicu prikazana je već u 1. sezoni kada je Chase pita da iziđu na sastanak, no ona to odbija. U epizodi Hunting (2x07) Chase spava s Cameron nakon što se ona predozira metamfetaminom.
Posuška kultura
Ostalo
Ovoj kulturi pripadaju razni kameni (žrvnjevi za žito, kamena sjekira), metalni (bronzani bodeži, sjekire), te sitniji kremeni artefakti (vrhovi za strijele, nožići, strugalice).
Robert Chase
Biografija
U epizodi Top Secret (3x16) Cameron započinje vezu (tzv. "prijatelji s povlasticama") s Chaseom. Uskoro se Chase potpuno zaljubljuje u nju, no ona mu ne uzvraća osjećaje. Jedan trenutak iz epizode Fetal Position (3x17) opisuje Chaseovu ljubav prema Cameron kad ona primijeti kako nikada nije vidjela Chasea toliko sretnog i zadovoljnog kao na fotografiji koja je slikana (što Cameron nije znala) dok je Chase zurio u jednu njenu fotografiju. No, Chase u epizodi Airborne kaže Cameronici kako želi njihovu vezu uzdignuti na višu razinu, no ona je tada završava. Chase je tada napravio dogovor sa samim sobom da će joj svakog utorka govoriti da mu se sviđa i pitati je želi li na sastanak. To je i radio, svakog utorka, govoreći joj: "Utorak je... sviđaš mi se."
U finalu 3. sezone House otpusti Chasea nakon sukoba, no službeni razlog je bio taj da je Chase tu najduže i da je naučio najviše što može. Ubrzo nakon toga postaje hirurg u Princeton-Plainsborou. Na početku 4. sezone Cameron shvaća kako i ona voli Chasea, te njih dvoje započinju vezu. Iako hirurg, Chase često pomaže Houseu u nekim slučajevima, a Foremanu (koji je jedini član starog tima koji još radi kod Housea) daje profesionalne i osobne savjete. No, iako pomaže Houseu, odbija sudjelovati u nekim njegovim igrama koje je morao obavljati dok je radio kod njega. Zanimljivo je kako je u 4. sezoni pomagao i nekim aplikantima za posao u Houseovom novom timu, ali i trikovima kako ostaviti bolji utisak kod Housea. U epizodi Saviors (5x21) Chase odluči zaprositi Cameron, no ona se ispočetka dvoumi, zbog čega Chase prekine njihovu vezu. Na kraju te epizode Cameron dolazi kod Chasea i zamoli ga da je ponovo zaprosi, što onj i uradi, a Cameron prihvati. U epizodi House Divided (5x22) Chase odluči povjeriti Houseu organizaciju svoje momačke večeri, koju ovaj organizira u Wilsonovom stanu kako bi i njega prislio da dođe. Kako je Cameron negodovala zbog toga, Chase je smislio trik kako bi ga prerušeni policajci priveli, no zapravo su ga odveli na momačku večer, što je Cameron ipak shvatila. U istoj epizodi saznajemo da je Chase alergičan na jagode. Nakon što je polizao alkohol sa striptizete koja je bila premazana kremom s okusom jagode, Chase je pao u anafilaktički šok, no, srećom, jedan od uzvanika je sa sobom imao epinefrin i brzo mu ga dao. Chase je kasnije preventivno odveden u bolnicu, no nije imao nikakvih posljedica. Chase i Cameron svoje vjenčaju se u epizodi Both Sides Now. Na vjenčanje dolaze sve njihove kolege, osim Housea i Wilsona, koji je, simultano s održavanjem vjenčanja, vozio Housea u psihijatrijsku bolnicu Mayfield zbog psihoze uzrokovane ovisnošću o Vicodinu.
U 6. sezoni Chase je, nakon što je Foreman otpustio Trin'esku, a Taub dao otkaz, ponovo postao član Houseovog tima, zajedno s Cameron. Iako su u početku radili s Foremanom, House se ubrzo vratio, te je njegov izvorni tim bio na okupu. No, Chase je tokom jednog slučaja namjerno pustio pacijenta da umre, zbog čega je izazvao velike probleme. U epizodi Teamworks (6x08) veza između njega i Cameron puca, te ona odlazi od njega, ali i iz bolnice Princeton-Plainsboro, te time raskidaju brak. Chase je i dalje ostao član Houseovog tima.
Koncept i stvaranje
Kad mu je agent predložio da se prijavi na audiciju za Chasea, Spencer je, misleći da će Dr. House biti sličan sapunici General Hospital, rekao da bi radije otišao u bar na piće. No, kad je vidio prve scenarije i saznao da je jedan od producenata Bryan Singer, bio je oduševljen.
Lik dr. Chasea izvorno je trebao biti Amerikanac, no ubrzo je promijenjen u Engleza. Spencer je kasnije uspio nagovoriti producente da Chasea promijene u Australca, jer je i sam Spencer Australac. Rekao im je kako nema veze jer je scenarij već ionako mijenjan, a i da će biti zanimljivije vidjeti Australca u američkoj seriji. No, unatoč svemu ovome, House je Chasea okarakterizirao kao Britanca pošto Australci na svoj novac stavljaju sliku kraljice.
NGC 6466
NGC 6466 (također poznat kao PGC 60883) je spiralna galaksija koja je udaljena oko 312 miliona sg od Zemlje i nalazi se u sazviježđu Zmaj. Najveći prečnik je 0,50 (45 hiljada sg) a najmanji 0,3 uglovnih minuta (27 hiljada sg). Prvo otkriće je napravio Lewis Swift 18. septembra 1884. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nosorog
Izgled
Značajno obilježje nosoroga su rogovi koje imaju na nosu. ovisno o vrsti, imaju jedan ili dva roga, ali su nađeni i neki fosilni nosorozi koji nisu imali rog. Prednji rog raste iz nosne kosti, dok se stražnji (ako postoji) nadovezuje na prednji dio lobanje. Iako je vrlo čvrst, ovaj rog nije od koštane tvari, nego je od aglutiniranog keratina, jedne vrste proteina koji se nalazi i u dlakama. U nekim istočnoazijskim kulturama postoji uvjerenje, da smrvljeni rog nosoroga ima ljekovita svojstva, što je razlog za ubijanje nosoroga i uzimanje njihovih rogova. Do sada najveći poznati rog bio je dug 1,58 m.
Nosorozi imaju masivno tijelo i kratke, debele noge. Svaka noga ima tri prsta koji svaki završava širokim kopitom. Koža mu je debela i siva ili smeđa. Kod azijskih vrsta koža na početku vrata i nogu je jako naborana, tako da životinja izgleda kao da je oklopljena. Nosorozi imaju vrlo loš vid, no taj nedostatak nadoknađuju izvrsnim njuhom i jako dobrim sluhom. Mužjaci nemaju mošnje, a testisi su im smješteni unutar tijela.
Način života
Nosorozi su samotnjaci, ali ih se povremeno u savanama može sresti i u manjim krdima. Ako se neka ženka tjera, može doći do borbe između mužjaka. Pobjednik se vrlo upadljivo udvara ženki: u to ponašanje spada obilježavanje teritorije urinom i izmetom, a nakon toga "love" jedno drugo, da bi se na kraju parili. Razdoblje skotnosti traje 15 do 18 mjeseci, nakon čega se rađa mladunče koje s majkom ostaje do dvije i po godine. Ako u tom razdoblju na svijet dođe još jedan mladunac, majka će starijeg bar privremeno potjerati od sebe na neko vrijeme.
Nosoroge često prate ptice iz porodice Buphagus ili Ardeidae sjedeći na njihovoj koži i čisteći je od parazita. U rijetkim slučajevima mladi nosorog može stradati od velikih mačaka, dok odrasli osim čovjeka nemaju drugih neprijatelja.
Vrste
mini|250px|Sumatranski nosorog
Antiratni protesti u Sarajevu 1992.
mini|desno|300p|[[Narodi Bosne i Hercegovine protiv rata na ulicama Sarajeva 1992. godine.]] Antiratni protesti u Sarajevu 1992. godine su započeti kao reakcija na blokadu Sarajeva od strane Jugoslovenske narodne armije.
Hiljade ljudi je u martu i aprilu 1992. godine izašlo na ulice Sarajeva kako bi izrazili nezadovoljstvo blokadom Sarajeva, koja je uslijedila odmah poslije referenduma o otjecpljenju Bosne i Hercegovine od Jugoslavije, te proglašenja nezavisnosti BiH 1. marta 1992. godine. Protestanti su htjeli izraziti protivljenje ratu i oružanoj agresiji od strane JNA i paravojnih jedinica Vojske Republike Srpske.
U protestima su ubijene Suada Dilberović i Olga Sučić koje su učestvovale u antiratnim protestima, te se one smatraju prvim žrtvama rata. Pogođene su iz snajpera pripadnika JNA. Nakon Suade Dilberović i Olge Sučić, sistemski je ubijeno na desetine hiljada civila u četverogodišnjem ratu koji je uslijedio. Rat je okončan potpisivanjem Dejtonskog mirovnog sporazuma 1995. godine
Svjetlana Aleksijevič
Biografija
Rođena je u zapadnom ukrajinskom gradu Stanislavivu (od 1962. Ivano-Frankivsk) od oca Bjelorusa i majke Ukrajinke. Odrasla je u Bjelorusiji. Nakon završetka škole radila je kao reporter u nekoliko lokalnih novina prije diplomiranja na Bjeloruskom državnom univerzitetu (1972.) i postala dopisnik za književni magazin Neman u Minsku (1976.).
Haloze
desno|mini|236x236piksel|Haloze su brežuljkasto područje s vrlo grubim i kratkim grebenima koji se pružaju u različitim smjerovima (na slici je blizina [[Mali Okič|Malog Okiča)]] Haloze su brdska subregija u sjeveroistočnoj Sloveniji. Protežu se od Jelovškog potoka kod Makola do Zavrča na granici s Hrvatskom. Haloze imaju razveden reljef sa strmim padinama i uskim dolinama, što je kroz historiju imalo snažan utjecaj na život ljudi jer su mogućnosti za uzgoj i naseljavanje ograničene. Zbog slabe uzdužne pokretljivosti u Halozama se nije razvilo lokalno središte; prevladava disperzirano naselje s mnogo manjih naselja, veća naselja su samo u dolinama.
Haloze se i danas smatraju područjem skromnih mogućnosti opstanka, što nije samo posljedica razuđenog reljefa s velikim nagibima i otežanom prometnom prohodnošću, kao i pograničnog položaja, već i loše lokalne i državne razvojne politike i mnogih drugih čimbeniks koji utječu na demografsku situaciju i potiču iseljavanje stanovništva.
Dramski film
Dramski film ili drama, je filmski žanr koji ponajviše zavisi od unutrašnjeg razvoja stvarnih likova koji se suočavaju s emocionalnim temama. Dramske teme kao što su alkoholizam, narkomanija, rasne predrasude, religijska netolerancija, siromaštvo, kriminal i korupcija stavljaju likove u sukob sa njima samima, drugima, društvom i čak prirodnim fenomenima.
Ovaj filmski žanr u suprotnosti je s akcijskim filmom, koji se oslanja na dinamičnu akciju i fizički sukob, ali i na površnu karakterizaciju. Svi filmski žanrovi mogu uključivati dramske elemente, ali obično se filmovi koji se smatraju dramskim fokusiraju uglavnom na dramu glavnog sukoba.
Podžanrovi
Dramski film uključuje veliki spektar filmskih žanrova. Zbog velikog broja dramskih filmova, ovi filmovi su potkategorizirani:
Haloze
Površinska i vodna tijela
mini|[[Ptujska Gora kao primjer grupiranog naselja na vrhu grebena]] Haloze karakteriziraju vrlo razvedeni i kratki grebeni koji se pružaju u različitim smjerovima. Istočne Haloze su pretežno brežuljkaste, s nadmorskim visinama od 200 do 400 m i nagibima od 6° do 20°. Prema zapadu visine počinju rasti, između potoka Peklače i Jesenice prelaze 500 m. Zapadne Haloze su također brežuljkaste: brda između Jesenice i Škralskog potoka viša su od 600 m (npr. Jelovice sa 623 m). Prevladavaju nagibi između 12° i 30°. Samo desetina površine ima nagib ispod 6°, četvrtina između 6° i 12°. Terasiranjem padina dobivene su veće očvrsle površine vinograda.
Haloze su prošarane uskim dolinama pa je promet otežano prohodan. Samo doline Rogatnice, Jelovškog potoka, Skralske, Jesenice, Peklače i Psičine dopuštaju prijelaze, pa preko njih vode cestovne veze.
Dramski film
1960-e i 1970-e
Tokom sedamdesetih moderni dramski režiseri snimili su neke od svojih prvih filmova. Francis Ford Coppola snimio je Kuma (1972). Martin Scorsese režirao je Taksista (1976), Ulice zla (1973) i muzičku dramu New York, New York (1977). Sylvester Stallone stvorio je jednu od najuspješnijih sportskih dramskih franšiza - Rocky (1976) te režirao nastavak Rocky II (1979). Osim toga, sportske su se drame fokusirale na napore sportista, kao što su Brianova pjesma (1970) i Zatvorski krug (1974). Producirani su ratni filmovi s naglaskom na Drugi svjetski rat koji su bili najrealističniji do tada. Tora! Tora! Tora! (1970), Patton (1970) i Apokalipsa danas (1979), koji prikazuju izazove i napore rata, i danas se smatraju klasičnim ratnim filmovima.
1980-e - 1990-e
U osamdesetima su se dramski filmovi ponajviše orijentirali na emocionalne teme. Učini pravu stvar (1989), debi Spikea Leeja, te Boja purpura (1985) bili su karakterne studije afroameričke kulture i historije. Ratne drame i dalje su igrale veliku ulogu: tako je Vod smrti (1986) prikazivao užase Vijetnamskog rata. Podmornica (1981) prikazala je njemački pogled na Drugi svjetski rat. E.T. (1982) Stevena Spielberga i Blade Runner Ridleyja Scotta bile su drame s primjesom naučne fantastike.
Haloze
Površinska i vodna tijela
Većina oborina otječe na površinu, što ubrzava trošenje i stvaranje korita. Potoci izviru u šumskim gudurama. Važniji vodotoci su, od zapada prema istoku, Jelovški potok, Skralska, Jesenica, Peklača, Rogatnica, Psičina, Bela i Turški potok. Svi tokovi su relativno kratki, tj. dugi oko 7 km, a ulijevaju se u Dravinju. Tokom dugotrajne suše, osobito ljeti, potoci presuše, pa se voda mora dovoziti cisternama; izvori u zapadnom dijelu inače su trajniji i raspoređeni su u bunarima. Vodovod je trasiran dolinom Bele do Cirkulana, dolinom Rogatnice do Podlehnika i preko Ptujske Gore do Brega kod Majšperka.
Dramski film
1980-e - 1990-e
Tokom devedesetih Dobri momci (1990) prikazali su crnu, surovu stranu mafije. Iskupljenje u Shawshanku (1994), smješten u zatvor, imao je snažnu temu nade, kao i Schindlerova lista (1993) na temu holokausta. Drama je iskombinirana i s egzistencijalističkim trilerima, kao što je Klub boraca (1999) i priča o tjeskobi predgrađa u Vrtlogu života (1999). Rasni odnosi bili su tema Generacije X (1998), a epidemija AIDS-a Philadelphije (1993). Bile su zastupljene i humorne drame, kao što su Barton Fink (1991) i Jerry Maguire (1996).
2000-e
U 2000-ima među režiserima su postali popularni biografski filmovi, kao što su Ali (2001), Frida (2002), Ray (2004) i Hod po rubu (2005), posebno među onima koji su bili u potrazi za priznanjima struke, kao što je Oscar. Gladijator (2000) je epski dramski film koji je pokrenuo cijeli niz sličnih ostvarenja u sljedećim godinama. Zaljevski rat i slični sukobi postali su inspiracija za dramske filmove kao što su Pad crnog jastreba (2001) i Gušteri (2005).
Haloze
Ekonomija
mini|Vinogradi u okolici [[Zavrča]] Na području Haloza vinogradi su oduvijek bili važni, ali su donosili skromnije prihode zbog visokih poreza. Zbog plodnog tla, visokih temperatura, velikog broja vedrih dana i primjerene vlažnosti, prema nekim izvorima, Haloze spadaju među 5% svjetskih vinogradarskih područja koja imaju najpovoljnije uvjete za uzgoj vinove loze. Vinogradi su u privatnom vlasništvu; poznate sorte koje se uzgajaju su pinot bijeli, laški rizling, rajnski rizling, sauvignon, šipon i traminec, a stara domaća sorta je štajerska belina ili ranfol. Većina obradivih površina zasađena je kukuruzom i pšenicom. Voćarstvo i hortikultura su rjeđi i posvećeni vlastitim potrebama. Posljednjih godina donekle se proširilo stočarstvo i to uzgoj domaće stoke i sitnih životinja.
U prošlosti, posebno u drugoj polovici 19. stoljeća, u sela su se doseljavali i gostioničari, trgovci i obrtnici, posebice postolari, krojači i kovači. Poznati su zanati i pilanstvo, tkalstvo, bačvarstvo i ugljenarstvo. Kao posljedica industrijalizacije, većina obrta je propala, ali neki još uvijek čuvaju domaću tradiciju kao komplementarnu djelatnost. S druge strane, ponegdje su se razvile uslužne djelatnosti poput stolarije, frizerstva i autoelektrotehnike.
U prošlosti se pod Janškim Vrhom i u Šegama kod Makola neko vrijeme vadio ugljen, a u dolinama Skralske i Jeseničke doline vadio se pješčenjak i proizvodili brusevi i blokovi za gradnju; oba su napuštena zbog konkurencije većih rudnika ugljena i kamenoloma. Godine 1917. u Bregu kod Majšperka počela je s radom tvornica tanina, a 1937. i tvornica vunenih proizvoda. Nakon Drugog svjetskog rata, uz pomoć sredstava za nerazvijena područja, izgrađene su još dvije tvornice i to Metalna u Dolanu, a tvornica obuće zamijenila je Tvornicu tanina u Bregu. Nakon osamostaljenja Slovenije od Jugoslavije većina industrijskih pogona je propala; mnogi zaposlenici tako su ostali bez posla, jer je u tvornicama u Bregu radilo oko 450 radnika. Danas jedino industrijsko postrojenje je tvornica releja, smještena u Makolama.
Usporedba 1961. i 1991. pokazuje da se udio zaposlenih u primarnom sektoru prepolovio, dok se udio zaposlenih u tercijarnom i kvartarnom sektoru učetverostručio. Podaci AJPES-a za kraj 2007. pokazuju da je u poduzećima, zavodima i obrtničkim radionicama bilo zaposleno nešto više od 1000 ljudi; ako se uzmu u obzir poljoprivrednici, Haloze trenutno zapošljavaju tek trećinu radno sposobnog stanovništva. Mnogi zato odlaze raditi u udaljenija mjesta, poput Slovenske Bistrice, Maribora i Ptuja, a neki su se preselili i u inozemstvo. Haloze su jedna od slovenskih pokrajina s najvećim udjelom stranaca.
Turizam
Haloze imaju veliki turistički potencijal, ali su relativno slabo iskorišteni i razvijaju se sporo i nepovezano. Pad u gospodarskoj i društvenoj sferi, s jedne strane, osigurao je zaštitu prirodne i društvene baštine, ali je s druge strane prouzročio propadanje nekih elemenata materijalne baštine, npr. tvrđave Borl i Hamerl. Ipak, posljednjih godina dolazi do ohrabrujućih promjena, a i lokalno stanovništvo pokazuje pozitivan stav prema turizmu. Dobar primjer integracije turizma je turističko selo Halonga.
Etimologija i historija
Prema jednoj teoriji naziv područja dolazi od latinske riječi Colles što znači "vinska brda", a prema drugoj teoriji dolazi od staroslavenske riječi halonga što znači "brdoviti svijet".Arheološkim istraživanjima nisu pronađeni tragovi iz željeznog i rimskog doba, niti postoje pisani izvori iz ranog srednjeg vijeka. Pretpostavlja se da su stanovnici rimske Poetovie (današnji Ptuj) imali vinograde na području Haloza.
Početkom 13. stoljeća Haloze su bile podijeljene između četiri vlastelinstva: istočni dio pripadao je gospoštiji Borlje, središnji dio gospoštiji Ptuj, a zapadni dio gospoštiji Majšpersk i Stadtenberg. Već u 15. stoljeću Haloze se u pisanim izvorima spominju kao "Chalas" i "Kalosen". Do 16. stoljeća već su postojala sva današnja mjesta. Karakteristično grebensko naselje nastaje u 18. i 19. stoljeću nakon intenzivnog širenja vinograda.
HJ-8
HJ-8 (kin. 紅箭-8; bos. Crvena strijela 8) je naziv za Kinesku protivoklopni raketni sistem druge generacije koji je uveden u oprativnu upotrebu kineske vojske kasnih osamdesetih, ali se ovaj protivoklopni sistem počeo proizvoditi u Pakistanu pod nazivom Baktar-Shikan. Ovaj protivoklopni sistem se koristio od strane Armije RBIH u toku rata od 1992. godine do 1995. godine kao uspješno oružje protiv modernih srpskih M84 tenkova.
Razvoj
Tokom 1970tih kineske oklopne jedinice su predložile da se proizvede novija i modernija raketa od HJ-73 protivoklopne rakete koja je kopija sovjetske protivoklopne rakete 9K11 Maljutka, što je kasnije odobreno kao projekat pod nazivom HJ-8. Projektil zajednički je razvijen od strane Instituta za istraživanje 203 i 282. fabrici, ali je projekat prekinut. Razvoj projekta ove rakete nije završen do početka 1980tih do završetka Kineske kulturne revolucije. Raketa se počela prizvoditi 1984. godine. HJ-8 protivoklopni sistem koristi SACLOS raketu te ima ugrađenu modernu elektroniku i optiku.
Opis oružja
HJ-8 raketa mnogo sliči američkom protivoklopnom sistemu BGM-71 TOW, francusko-njemačkim MILAN i Euromissile HOT raketama. HJ-8 protivoklopni sistem se sastoji od tronošca, kontenjera sa raketom i elektronsko-optičkog dijela. Raketa je dovolno jaka da može probiti eksplozivno reaktivni oklop (ERA) na današnjim modernim tenkovima. Raketa se može postavljati na helikoptere kao na primjer SA 341/342 Gazelle, Mil Mi-17. Može se postaviti na oklopna vozila, tenkove.
Ratna upotreba raketa
HJ-8 je koristila Armija Republike Bosne i Hercegovine tokom rata u BIH. Ovi protivoklopni sistemi su bili uspješni protiv M84 tenkova.
Gordana Boban
Gordana Boban (rođena 13. septembra 1967) dramska je umjetnica iz Livna. Već od ranog djetinjstva Gordana Boban je aktivan član livanjskog kulturno-umjetničkog društva "Radnik", u kojem se tokom osamdesetih godina pojavljuje u velikom nizu uloga Amaterskog pozorišta Livno. Prve važnije uloge ostvarila je u "Sretnom princu" (1982.) Oscara Wildea, "Sretnoj priči" (1983.) i "Kosarinom vijencu" (1984.) Pere Mioča, te oratoriju "Jadi Ne Vujadine" (1986) Alda Kezića. Akademsko obrazovanje dramske umjetnice stiče na Akademiji scenskih umjetnosti u Sarajevu. Značajnije uloge u dramskim predstavama Tetoviranom pozorištu, Ženski turbofolk bend i Mjesečevoj Predstavi, te u filmovima: "Gori vatra" (2002), "Nafaka" (2006) i drugi.
Prezimena u srednjovjekovnoj Bosni
Prezimena u srednjovjekovnoj Bosni nisu stalna niti trajna. Zadržavaju se u okviru jedne porodice samo za života jedne generacije. Najčešća osnova za izvođenje prezimena je patronimik, tj. ime oca. Na primjer: knez Vukac Hranić imao je sina Stjepana Vukčića. Pored patronimika, prezimena se dobijaju po nadimcima, titulama, osobinama, podnebljima kao i okruženju. Zato je teško praviti stabilna i duga srednjovjekovna stabla pojedinih porodica.
Ilustrativan je primjer vlastele Radivojevića: Najstariji poznati član u ovoj lozi je izvjesni Bogavac. Njegovi sinovi su Radivoj i Mrdeša Bogavčić. Sinovi Radivoja Bogavčića su Juraj i Vukić Radivojević. Sinovi Vukića Radivojevića su Vukićevići, a sinovi Jurja Radivojevića su Jurjevići. Sin Jurja Radivojevića je Vlatko Jurjević, a sin Vlatka Jurjevića je Ivaniš Vlatković. Rodovska imena poput Kotromanića i Kosača nisu prezimena. I u takvim slučajevima prezime je patronimik. Vlatko i Hranja Vuković su Kosače, a to je i Sandalj Hranić, sin Hrane Vukovića itd.
U srednjovjekovnoj Bosni žene nemaju izvedena prezimena. One se bliže određuju imenom oca (poput: Katarina kći vojvode Stjepana, a ne Katarina Stjepanović), ili supruga (Katarina žena kralja Tomaša Ostojića, a ne Katarina Ostojić). Ni prije ni poslije udaje žena se ne pojavljuje sa izvedenim prezimenom. Radi snalaženja u literaturi se daju prezimena i ženama (poput: Jelena Crnojević, Jelena Balšić, Anka Vukčić itd.), no to nije njihova izvorna identifikacija niti se takvo što može pronaći u izvorima.
Preslica
lijevo|thumb|Preslica thumb|lijevo|Mlada preslica'' thumb|lijevo|Preslica voli vlažno i močvarno zemljište thumb|lijevo|Preslica podanak''
Rasprostranjenost
Raste u močvamom tlu, na pjeskovitim livadama i poljima, te duž željezničkih nasipa.
Karakteristike
Ima trajnu podzemna stabljika je crne boje i poput niti rasprostranjuje se u dubinu i širinu. Jako je otporna. Stabljika je uspravna s tankim i brojnim listovima u pršljenu radi čega se naziva i "konjskim repom".
Upotreba
Za lijek se skuplja cijela biljka. Mnogostruka ljekovitost preslice bila je poznata još u starom vijeku. Jedno je od najboljih sredstava za liječenje bolesti pluća, posebno kod plućnih krvarenja i tuberkuloze pluća. Preslica je veoma dobra u liječenju svih oblika malokrvnosti, jer pospješuje stvaranje crvenih krvnih zrnaca. Nenadoknadivo je sredstvo u liječenju čira na želucu, fistula na debelom crijevu i drugih oblika čireva, zatim u liječenju bolesti mokraćnih organa. Mladi listovi preslice se mogu koristiti u ishrani kao dodatak salatama.
Primjena u narodnoj medicini
Poljska preslica se više primjenjuje u narodnoj nego u oficielnoj medicini i pored toga što je u velikom broju svjetskih farmakopeja navedena kao oficijelna ljekovita biljka. Zbog astringentnog djelovanja upotrebljava za liječenje otvorenih rana kod kojih je teško zaustaviti krvarenje. Narodni ljekari i travaru preporučuju da se preslica izgnječi i stavi direktno na ranu. Ako nije moguće naći svježu, rana se može posuti izmrvljenom suhom preslicom. Česta je upotreba preslice kod problema sa urinarnim traktom te se koristi i u čajnim mješavinama za liječenje urinarne infekcije. Zavisno od potreba, čaj od preslice se može pripremiti na nekoliko različitih načina.
Poglavica
Poglavica, je vođa ili šef (eng. Chief) je u društvima sa plemenskom organizacijom. Za razliku od vračeva, duhovnih vođa, poglavica je svjetovni poglavar i predstavnik izvršne vlasti. Neka plemena nemaju poglavicu, dok ga neka biraju samo u razdobljima ratova. Kod nekih plemena, poglavica je redovno potomak njihovih osnivača. Može biti najbogatiji stočar, najbolji ratnik ili govornik. Ti su kriteriji izraženi kod sjevernoameričkih domorodaca. On ima određene povlastice, među kojima se ističe moć i prava koja se prenose sa jedne generacije na naredne. To može biti kuća na najistaknutijem mjestu, pravo nošenja odjeće od lavljen ili leopardovog, medvjećeg, bizonskog ili nekih drugih krzana ili obilježja snažnih i/ili opasnih životinja; kod  Eskima poglavičo obilježje je vidrino krzno.
Najčešći su tipovi predsjedavajućeg vijeća (obično "starješine") i / ili šire narodne skupštine u "parlamentarnim" kulturama, ratni šef (može biti alternativni ili dodatni postratnom vremenu), nasljedni poglavica i politički dominantni medicinar "teokratskim" kulturama).
Izraz se obično razlikuje od poglavara na nižim nivoima, poput vođa sela (geografski definiran) ili poglavar klana (u osnovi genealoški pojam). Opis "plemenski" zahtijeva etno-kulturni identitet (rasni, jezični, religijski itd.) Kao i neki politički (reprezentativni, zakonodavni, izvršni i/ili sudski) rang. U određenim situacijama, posebno u kolonijalnom kontekstu, najmoćniji član bilo konfederacije ili federacije takvih plemenskih, klanskih ili seoskih poglavara označen je kao glavni šef. Međutim, ovaj je izraz uveliko nestao iz upotrebe, pa se takve osobe često nazivaju kraljevima/carevima. Žena koja drži poglavarstvo ili koja proizlazi iz braka s muškim poglavicom, alternativno se naziva poglavarica, posebno u slučaju bivšeg poglavice.
Historija
Antropolog Elman Service razlikuje dvije faze plemenskih društava: jednostavna društva organizirana putem ograničenih instanci društvenog ranga i prestiža i slojevitija društva na čelu sa poglavarima ili plemenskim kraljevima (poglavarstvo). Historijski, plemenska društva predstavljaju intermedijarnu fazu između neorganiziranih grupa stadiona paleolitika i civilizacije sa centraliziranom, superregijskom vladom sa sjedištem u gradovima. Stratificirana plemenska društva na čelu s plemenskim kraljevima tako su izrasla iz faze neolita  u željezno doba, iako u konkurenciji sa urbanim]] civilizacijama i carstvima početkom  bronzanog doba.
Važan izvor informacija za plemenska društva željeznog doba je grčko-rimska etnografija, koja opisuje plemenska društva koja okružuju urbanu, imperijalističku civilizaciju helenističko i rimske periode.
Nakon propasti Zapadnog rimskog carstva, plemenska kraljevstva ponovo su uspostavljena nad većim dijelom Evrope, nakon migracijskog razdoblja, ali su se ubrzo nakon toga pretvorila u plemstvo – utemeljeno na feudalizmu. Do srednjeg veka one su se ponovo spojile u superregionalne monarhije.
Plemenska društva ostala su prevladavajuća u većem dijelu Novog svijeta. Izuzetak od plemenskih društava izvan Evrope i Azije bila su paleolitska ili mezolitska društva u Okeaniji i u dijelovima Subsaharske Afrike. Evropljani su prisiljavali centralizirane vlade na takva društva tokom kolonijalizma, ali u nekim su se slučajevima plemena zadržala ili povratila djelomičnu samoupravu i svoj životni stil.
NGC 3532
NGC 3532 (također poznat kao ESO 128-SC31) je otvoreno zvjezdano jato i nalazi se u sazviježđu Kobilica. Prvo otkriće je napravio Nicolas-Louis de Lacaille 1751. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Fermatova posljednja teorema
150px|mini|Pierre de Fermat Fermatova posljednja teorema (poznata i kao Velika Fermatova teorema) jedna je od najpoznatijih teorema u historiji matematike. Ona tvrdi da:
Matematičar iz 17. vijeka Pierre de Fermat pisao je o toj teoremi 1637. u svojoj kopiji poznate Diofantove Aritmetike: "Otkrio sam zaista nevjerovatan dokaz ove teoreme koji ne može stati na marginu ove stranice".
Bez obzira na to, nijedan korektan dokaz nije pronađen sljedećih 357 godina.
Ova tvrdnja značajna je zato što su sve druge Fermatove teoreme bile utemeljene bilo pomoću dokaza koje je on dao ili pomoću onih pronađenih kasnije. Teorema nije posljednja koju je Fermat dao nego posljednja koju je trebalo dokazati.
Općenito se smatra matematičkom postavkom koja je isprovocirala najveći broj netačnih matematičkih dokaza.
Barbara McClintock
Barbara McClintock, (16. juni 1902 — 2. septembar 1992) dobitnica je Nobelove nagrade za fiziologiju ili medicinu 1983. Bila je američka naučnica, među najistaknutijim citogenetičarima. Doktorirala je iz oblasti botanike na Cornell univerzitetu 1927, gde je bila vođa projekta iz citogenetike kukuruza. Ova oblast je u potpunosti obilježila njena istraživanja u nastavku karijere.
Tokom 1940-tih i 1950-tih, McClintock je otkrila transpozone i koristila ih kao dokaz da su geni odgovorni za fizičke karakteristike. Razvila je teorije kojima se objašnjava represija ili genetičke informacije sa jedne generacije kukuruza na narednu. Zbog onovremenog skepticitizma u značaj njenih istraživanja i njihovih implikacija, 1953. prestala je da objavljuje svoje nalaze. Kasnije se ispostavilo da je svoje poglede temeljila na naučnoj osnovi, umjesto na važećim predrasudama svoga doba.
Glipikan
Glipikani čine jednu od dvije glavne porodice heparan-sulfatnih proteoglikana, a druga velika porodica su sindekani. Šest glipikana je identificirano kod sisara, i nazivaju se GPC1 do GPC6. U Drosophila dva glipikani su identificirani, a oni se nazivaju dally (podjela abnormalno odgođena) i dally-liki. Jedan glipikan je identificiran u C. elegans. Čini se da glipikani imaju vitalnu ulogu u razvojnoj morfogenezi i predloženi su kao regulatori za Wnt i signalne puteveve ježevih ćelija. Dodatno su predloženi kao regulatori za faktor rasta fibroblasta i signalizaciju koštanog morfogenog proteina.
Struktura
Dok je šest glipikana identificirano kod sisara, nekoliko karakteristika ostaje konzistentno između ovih različitih proteina. Prvo, jezgro proteina svih glipikana je slične veličine, otprilike u rasponu između 60 i 70 kDa. Dodatno, u smislu sekvence aminokiselina, konzervirana je lokacija četrnaest cisteinskih ostataka; međutim, istraživači opisuju da glipikani imaju umjerenu sličnost u sveukupnoj aminokiselinskoj sekvenci. Ipak, smatra se da četrnaest konzerviranih cisteinskih ostataka ima vitalnu ulogu u određivanju trodimenzijskog oblika, što ukazuje na postojanje veoma slične trodimenzijske strukture. Sve u svemu, GPC3 i GPC5 imaju vrlo slične primarne strukture sa 43% sličnosti sekvence. S druge strane, GPC1, GPC2, GPC4 i GPC6 imaju između 35% i 63% sličnosti sekvenci. Dakle, GPC3 i GPC5 se često nazivaju jednom potporodicom glipikana, pri čemu GPC1, GPC2, GPC4 i GPC6 čine drugu grupu. Između potporodica glipikana, postoji oko 25% sekvence sličnost. Nadalje, aminokiselinska sekvenca i struktura svakog glipikana je dobro konzervirana među vrstama; svi glipikani kičmenjaka su slični više od 90% bez obzira na vrstu. Za sve članove porodice glipikana, C-kraj proteina je kovalentno vezan za ćelijsku membranu, preko glikozilfosfatidilinozitolnog (GPI) sidra. Da bi se omogućilo dodavanje GPI sidra, glipikani imaju hidrofobni domen na C-terminalu proteina. Unutar 50 aminokiselina ovog GPI sidra, lanci heparan-sulfata vežu se za proteinsko jezgro. Stoga, za razliku od sindekana, lanci glikozaminoglikana heparan-sulfata vezani za glipikane nalaze se prilično blizu ćelijske membrane. Glipikani pronađeni u kičmenjacima, Drosophila  i C. elegans svi imaju N-terminalnu signalnu sekvencu.